description: Планът е магазинът в софийския търговски център да бъде открит през пролетта на 2017 г.

title: "Пикадили" си отива от мол "Сердика", идва Billa

maintext:
Със затварянето на хипермаркета в "Сердика" "Пикадили" остава с 15 работещи обекта
© ГЕОРГИ КОЖУХАРОВ
В освободените от Carrefour и "Пикадили" магазини в молове влизат основно Lidl и Billa.
REWE ). Магазинът в "Сердика център" ще бъде втори обект за Billa в мол след този в
Историята на "Пикадили"
За близо 20 години в търговията на дребно веригата "Пикадили" смени няколко пъти собствеността и концепцията си. Компанията е основана от варненеца Георги Папуров и в началото е представена само във Варна. Следва разширение и национално покритие. След това "Пикадили" стана част от сръбската група "Делта макси" на бизнесмена Мирослав Мишкович, който пък я продаде на белгийската Delhaize Group. През юни 2014 веригата отново смени собствеността си и за кратко стана притежание на "АП Март" на Ангел Ангелов (част от групата "Градус") и Петър Дудоленски. През ноември 2014 г. "АП Март" и гръцката Marinopoulos през "КМБ България", която държи франчайза за магазините Carrefour в България, обявиха, че ще се слеят в общо дружество. Идеята бе "Пикадили" и Carrefour да се противопоставят на конкуренцията и дори да придобият нови вериги. Съдружието обаче се разпадна. По това време вече собственици на "Пикадили" са братята Валентин и Десислав Попови (които имат бизнес най-вече в сектора на недвижимите имоти, но без видими акционерни участия) и Николай Лазаров, става ясно от документи в Търговския регистър, публикувани по това време. От това лято по информация на "Капитал" едноличен акционер е Николай Лазаров, а братята Попови са се оттеглили от участието си. В последните години "Пикадили" попадна под обсадата на доставчици, на които не е плащала от дълго време, и започна да закрива обекти. През май миналата година компанията взе кредит от 11.8 млн. евро от Инвестбанк, разплати се с част от наемодателите и доставчиците и обяви, че започва презареждане и съживяване на веригата. Банката кредитор има особен залог и върху "Селект трейд".
Разместването на търговските вериги продължава. След изчезването на Carrefour сега "Пикадили" се свива с още един обект - този в столичния мол "Сердика център". Освободената площ ще бъде временно затворена за ремонт, а през пролетта на следващата година там ще бъде открит магазин от веригата Billa, съобщи за "Капитал" Димитър Кехайов, управител на мола."Пикадили" в "Сердика център" съществува от първия ден на откриването на "Сердика център" – 16 март 2010 г., уточни Димитър Кехайов. През есента магазинът беше затварян за по няколко дни. В първия случай от "Селект трейд", която е собственик на веригата, съобщиха, че молът има проблем с електричеството. Според неофициална информация по същото време веригата е водила търговски спорове с мола и преговори за предоговаряне на наема. В крайна сметка от 27 октомври "Пикадили" в "Средика център" вече не работи.От "Селект трейд" не пожелаха да коментират причините за раздялата. Димитър Кехайов заяви, че решението е "резултат от вътрешнофирмени договорености". "И за двете страни то е въпрос на стратегия, нови планове, ориентиране към различни клиенти и преосмисляне на действията", обясни управителят на "Сердика център".Още в края на август от "Селект трейд" обявиха, че планират да открият нов обект – в мол Paradise Center в столицата (на мястото на Carrefour). В съобщението беше посочено, че това ще се случи през септември. Сега от дружеството уточняват, че отварянето е предвидено за средата на ноември и представят затварянето на мола в "Сердика център" като "преместване" в друг мол. Договорът с Paradise Center е 10-годишен и е за половината от площта, която заемаше Carrefour. Новият хипермаркет "Пикадили" ще се разпростира на 3600 кв.м, от които чистата търговска площ е 2800 кв.м. В момента текат довършителни дейности и оборудване на обекта, уточняват от веригата."Селект трейд" планира да открие през тази година още един нов хипермаркет - в най-големия търговски център във Варна – Grand Mall. Магазинът ще бъде разположен върху 4700 кв.м, от които 3300 кв.м търговска площ. И тук мястото е овакантено от Carrefour. И този обект трябваше да бъде открит през септември според предишно прессъобщение на компанията, но засега откриването е предвидено за ноември.Така в момента според сайта си "Пикадили" е останала с 15 обекта в София и Бургас и планира да отвори два. В пика си веригата имаше 40 магазина.Откриването на новия магазин Billa в "Сердика център" е планирано за началото на пролетта на 2017. "Той ще заеме същата площ, на която се намираше и "Пикадили". Това ще бъде премиум супермаркет от ново поколение, с гама продукти, много по-голяма, отколкото в други обекти на веригата, и с много високо качество", коментира за "Капитал" Димитър Кехайов, без да разкрива повече подробности.В средата на октомври Billa отвори 40-ия си магазин в София. През 2016 компанията разкри 11 нови магазина, от които шест в София. До края на годината предстои отваряне на поне още един – в Хасково. Засега веригата е представена в 36 града в страната със 108 магазина.Експанзията на Billa през тази година е предопределна и от факта, че българското дружество купи 11 обекта след оттеглянето на Penny от България (двете вериги имат общ собственик в Германия -"Мега мол София" в жк "Люлин", отворен през септември 2014 г.В годините на отварянето на молове само "Пикадили" и Carrefour се позиционираха по-високо и влизаха в търговските центрове. Сега с изчезването на втората и проблемите на първата други вериги се насочват към освободените обекти. В началото на октомври и "Лидл България" откри първия си магазин в столичен търговски център - в Sofia Ring Mall, а преди това дебютира в мол в Бургас.Засега е свободно пространството на Carrefour в The Mall, което след необслужван заем стана собственост на кредитора Уникредит Булбанк. Сред кандидатите за овакантената площ на хипермаркета се спрягат Lidl, Billa и по-малко вероятно "Пикадили". В мол "България" пък ще се тества концепция с много местни производители.


description: Икономиите идват след години на скъпи проекти за добив, започнати на фона на високите цени на суровината

title: Петролните компании променят тактиките за проучвания и орязват разходите

maintext: Години наред големите петролни и газови компании отделяха огромни суми за търсене на гигантски резерви на трудно достъпни места. Но невинаги имаха успех, а малкото големи открития на залежи бяха последвани от остър спад в цените на петрола, започнал през 2014 г. Това накара компаниите да орежат разходите и да изоставят скъпите и високорискови проучвания, пише Wall Street Journal.В световен мащаб разходите за проучването на петролни залежи за миналата година са били най-ниските от 2007 г. насам. През последните две и половина години има по-малко конвенционални петролни и газови открития, отколкото само за 2012 г.Eксперти твърдят, че спадът в разходите за проучвания в крайна сметка ще доведе до "суша" в добива на петрол и това ще вдигне цената на суровината. Саудитското енергийно министерство посочва, че занижените инвестиции, причинени от ниските цени на петрола през последните две години, ще доведат до "период на недостиг на доставките".Други обаче казват, че това е новата нормалност, при която петролни гиганти като ВР ще фокусират своите проучвания върху не толкова рискови и по-лесно достъпни резерви. И ще насочат част от парите, отделени за изследвания, в изкупуване на вече открити ресурси от по-малки компании.Настоящите икономии идват, след като петролните гиганти дълго време увеличаваха разходите за проучвания на фона на високи цени на суровината и покачващо се търсене от Азия. Тогава много изследователски проекти се насочиха към Арктика в търсене на нови резерви, докато добивът от леснодостъпните полета намаляваше. Но с увеличаването на разходите успехът невинаги беше гарантиран. И извън неконвенционалните източници годишното количество открити петрол и газ отбелязва спад от 2010 г. насам.Докато големите компании дълбаеха сухи дупки, малките фирми добиваха от шистови залежи, което спомогна за срива на цените на петрола. Петролните гиганти отговориха със съществено орязване на разходите. ВР и техните конкуренти намалиха разходите за проучвания с 35% през 2015 г. в сравнение с 2013 г.Много стратегии сега са фокусирани върху проекти, носещи по-малък риск, но и по-малки приходи. Компаниите вече се надяват на печалби близо до съществуваща инфраструктура, така че да могат да работят по-бързо и по-евтино.Това е голяма промяна за петролните гиганти, които оформят своите проучвателни стратегии, така че да намерят достатъчно конвенционални петрол и газ, за да заменят всички барели, добивани всяка година. Сега техните конвенционални проучвателни стратегии са проектирани да прибавят около 50% от това, което произвеждат. Това ги принуждава да разчитат на неконвенционални ресурси като шистовия добив или на придобиване на ресурсите на други компании.Например Shell купиха BG Group за около 50 млрд. долара по-рано тази година. Компанията освен това оряза бюджета си за проучвания наполовина за 2016 г. и се изтегли от проект в Арктика, след като прокопа една от най-скъпите сухи дупки за 2015 г. "В момента разчитаме в по-малка степен на проучванията", казват от Shell.

fasttext_language: bg


description: Темите от седмицата, които съзнателно пропуснахме

title: Recycle bin - Капитал

maintext: През изминалата седмица високопоставените представители на ГЕРБ успяха да направят истинско показно колко е важно кандидатпрезидентската кампания да достигне до обикновените хора. Уникални снимки с кандидата за президент на ГЕРБ Цецка Цачева на люлка на детска площадка предизвикаха истински фурор в социалните мрежи. А зам.-председателят на ГЕРБ Цветан Цветанов сподели на страницата си във Facebook как е успял да съчетае полезното с приятното и е успял да навие фризьорка от Елхово да гласува за Цачева и Пламен Манушев, докато се е грижил за прическата си."Днес по време на предизборната ни обиколка в Елхово, докато агитирах гражданите по центъра на града, влязох и в един фризьорски салон, за да проведа информационна кампания за качествата на кандидатите на ГЕРБ и за номера на Цецка Цачева и Пламен Манушев в интегралната бюлетина. В напрегнатия график успях да съчетая полезното с приятното. За мен беше удоволствие да чуя, че Веселина ще гласува с номер 17 за двойката Цачева - Манушев. Веселина каза, че за нея ще бъде чест да участва в избирането на Цецка Цачева за първата жена президент на България", написа Цветанов.Цачева успя да се полюлее в Казанлък по време на откриването на въпросната люлка, две пейки и две декоративни туи в междублоково пространство в града, като в церемонията участва и Цветан Цветанов. На важното събитие са присъствали още около 15 пенсионери от квартала и десетина бодигардове на официалните лица, предадоха регионалните медии. Преди това младежи подредили с телата си номер 17, което би трябвало да е нещо като предизборен флашмоб. Много бързо в социалните мрежи се появиха колажи, като люлката се превърна в катапулт за изстрелването на жената към върховете на международното положение.Голям митинг концерт на Слави Трифонов ще затвори "Орлов мост" и центъра на София за повече от 24 часа - от петък срещу събота до неделя сутринта. Събитието е обявено като "концерт-митинг" и на практика ще подгрява референдума, който ще се проведе на 6 ноември, иницииран от телевизионния екип на шоумена. Мегахепънингът зарадва феновете на изпълнителя на хитовете "Аз съм и ад и рай" и "Жива рана", но възмути всички останали, като сериозен проблем ще имат живущите в района, които не знаят какво да правят с автомобилите си.Сцената ще бъде разположена по диагонал на сградата "Царевец" с гръб към Софийския университет "Св. Климент Охридски" и няма да се допускат хора зад нея. Затворен ще ибулевард "Евлоги и Христо Георгиеви", както и частта на бул. "Цар Освободител" от кръстовището при Софийския университет до Орлов мост. Над 20 филтроващи пункта, 100 души от организатора, 70 служители на Столична община и достатъчно полицаи ще гарантират сигурността и спокойствието на гражданите. От СДВР дори дадоха специална пресконференция, на която присъстваше и директорът й Младен Маринов, за да уверят гражданите, че сигурността им ще бъде гарантирана.Полицията призова родителите да не изпускат от поглед децата си, а хора с обемисти багажи няма да се допускат на събитието. В началото на седмицата Петър Низамов - Перата, станал популярен с доброволческите отряди по границата, обяви във "Фейсбук", че ще "патрулира" след концерта на Трифонов, за да предпази жените от мигрантите. Той ще действа основно в малките тъмни улички около Орлов мост.


description: В 15-те страни от Западна Европа са отишли 92% от досегашните инвестиции.

title: От плана "Юнкер" са се възползвали най-богатите в ЕС

maintext: Почти всички средства, изразходвани до момента от специалния инвестиционен план на ЕС, известен като плана "Юнкер", са отишли в 15-те най-богати страни. Останалите 13 по-бедни са привлекли едва 8%.Това сочи доклад на Европейската инвестиционна банка (ЕИБ), цитиран от Reuters.В текста се казва, че най-много от предвидените 315 млрд. евро са се възползвали досега Италия, Испания и Великобритания, която през юни реши да напусне ЕС. Средствата в тези три страни са отишли предимно в проекти за инфраструктура и иновации. Темпото на усвояване върви в крак с планираното приключване на усвояването на фонда в средата на 2018 г. Целта на Европейския фонд за стратегически инвестиции (EFSI) с 21 млрд. евро публични средства бе през миналото лято да привлече и частни средства. За една година, т.е. до края на юни, програмата е генерирала почти 105 млрд. евро инвестиции."Притеснително е обаче, че агрегираният портфейл на EFSI е силно концентриран – 92% са в 15-те западноевропейски страни, известни като EС-15", се казва в доклада. "Това е особено проблематично, тъй като останалите 13 страни са в Централна и Източна Европа."Схемата предвижда 75 млрд. евро да бъдат генерирани чрез финансиране на дребни и средни предприятия. Но и тук Западът доминира – 54% от финансирането през първата година е отишло в този тип компании на Германия, Франция и Италия.Досега средствата от EFSI са отишли основно за генериране на инвестиции в енергийния сектор. На него се падат 46% от цялото финансиране от EFSI на инфраструктура и иновации. "Секторите, които се възползват от финансирането, вероятно трябва да бъдат разширени, за да се подобри и достъпът на ЕИБ в страните от групата ЕС-13", препоръчва докладът на банката.


description: Основен наемател в бизнес центъра е "Адеко България"

title: "ФНИ България" е отдал над 70% от офис център "Камбаните"

maintext:
Общата разгъната застроена площ на офис сградата е 13.5 хил. кв.м, от които отдаваемите офис площи са 10.1 хил. кв.м
© brefbg.com
Инвеститорът има още терени под околовръстния път, на които в бъдеще ще реализира проекти.
Новата офис сграда на дружеството със специална инвестиционна цел "Фонд за недвижими имоти България" вече е отдадена 72%. В понеделник то е подписало договор за наем на заведение за хранене в офис център "Камбаните" с "Виктория ЖИ 2011". Договорът е за срок три години, а общата отдадена площ е около 425 кв.м. Основен наемател с 6216 кв.м в сградата е "Адеко България", които през юли са се споразумели наемане на площите за пет години. Сред наемателите е и "Коника - Минолта" с площ около 580 кв.м. Офис център "Камбаните", намиращ се в едноименната местност в столицата, получи разрешение за строеж в началото на 2015 г. В края на април тази година с първата копка беше даден официалният старт на проекта. Общата разгъната застроена площ на сградата е 13.5 хил. кв.м, от които отдаваемите офис площи са 10.1 хил. кв.м. Според първоначално изготвеният бюджет стойността на строителните работи възлиза на около 15 млн. лв.Започнатата през миналата година сграда "Камбаните" на "Фонд за недвижими имоти България" е един от най-новите проекти в зоната и според сайта на инвеститора ще влезе в експлоатация до края на годината. Дружеството е собственик на парцел с площ 10.7 хил. кв.м, разположен в района на вилна зона Малинова долина – Бункера. След регулирането на имота през 2014 г. ФНИ започва проект за изграждане на многофункционална сграда от най-висок клас, покриващ критериите за зелено строителство. Компанията преди време изгради в съседство сградата, в която сега се помещава централата на HP. "В този смисъл сградата "Камбаните" е продължение на експанзията ни в региона", обясни управителят на фонда Тодор Брешков. Дружеството има още терени под околовръстния път, на които в бъдеще ще реализира проекти, но засега няма конкретни планове. Според Брешков районът е един от най-добрите за развитие на офис проекти. Заради по-ниските цени на земята в района на "Камбаните" и вилна зона Малинова долина към момента повечето големи проекти в развитие в столицата са съсредоточени в този район. Именно там в сряда предстои първа копка на един от най-големите многофункционални комплекси - Garitage Park на "Гаритидж инвестмънт мениджмънт", в който ще бъдат вложени 150 млн. евро. Акциите на "ФНИ България" се търгуват на фондовата борса в София, като пазарната му капитализация е малко над 40 млн. лв. и се е повишила с 28% от началото на годината.


description: "Капитал" ви представя мобилните приложения, които ни направиха най-силно впечатление

title: App-ове на седмицата

maintext:
Ever
Ever ви предоставя безплатно облачно пространство, в което автоматично качвате снимки и видео. Чрез приложението също така можете да принтирате снимки и да създавате споделени албуми с вашите приятели. Можете и да качвате в Ever снимки от Google, Facebook, Instagram или Dropbox. Също така да разделяте снимките по различни показатели: локация, пътуване, работа и т.н. Софтуерът е наличен за Android и iOS.


description: До юни 2016 г. тя управляваше дейността в страната на международния химически гигант BASF

title: Валентина Диканска става изпълнителен директор на Съвета на жените в бизнеса в България

maintext:
© Капитал
Доскорошният управител на "BASF България" Валентина Диканска е новият изпълнителен директор на Съвета на жените в бизнеса в България (СЖББ). Създаденото в началото на 2014 г. сдружение с нестопанска цел работи за насърчаването на професионалното развитие на дамите в малките и в средните компании и за подкрепянето на кариерното им израстване на средни мениджърски позиции. В съвета участват жени от висшия мениджмънт на някои от най-големите дружества в страната. Председател на управителния съвет от създаването на организацията е главният изпълнителен директор на "Сименс България" Боряна Манолова.Диканска заменя начело на управлението на СЖББ инж. Ваня Кънева-Минкова, която е директор "Човешки ресурси" в "ЧЕЗ България" и която ще продължи да ръководи само Националната стажантска инициатива на съвета. Кънева остава пряко отговорна и за проектите на организацията, които са насочени към развитието и подпомагането на млади таланти, уточняват от СЖББ."Дейността и инициативите на съвета през последната година се развиват толкова динамично, че нашата организация има нужда от екип, който да е изцяло отдаден на развитието на всичките идеи, които членовете ни не само предлагат, но и вземат активно участие в реализацията им", коментира по повод назначението си новият мениджър.По образование Диканска е финансист, като е специализирала маркетинг и мениджмънт в Майнц, Германия. През 1999 г. застава начело на отдела за вътрешен одит за България, Сърбия и Македония на голяма германска компания за козметика за коса. От юли 2002 г. е мениджър "Финанси и администрация" в "BASF България", а в края на 2011 г. поема управлението на местната дъщерна компания на световния лидер в химическата индустрия. Била е член и председател на надзорния съвет на Българската камара на химическата промишленост. Понастоящем е член на управителния съвет на Германско-българската индустриално-търговска камара (ГБИТК). През юни 2016 г. Диканска се оттегли от ръководния си пост в "BASF България", като същия месец стана директор международни проекти и програми на Съвета на жените в бизнеса в България.


description: Размерът му ще е една пета от печалбата и ще важи само за чужди инвеститори

title: Ирландия въвежда данък за инвестиции в имотни фондове

maintext:
Ирландският финансов министър Майкъл Нуунан обяви, че промените ще целят да засегнат единствено ирландските фондове за инвестиции в имоти с чуждестранни инвеститори
© FRANCOIS LENOIR
Новият данък
Местните медии цитират анализатори, които предупреждават, че това може да е удар върху възстановяващия се жилищен пазар в страната. Освен това премените ще увредят позицията на Ирландия като подходяща дестинация за инвестиции в имоти.
"Британските мениджъри вече са готови да предприемат предварителни действия, така че да останат в Европа. Ирландия е на правилното място, за да реши всичките им проблеми", коментира Тара Дойл от Matheson пред Irish Times. Финансовият министър на страната Майкъл Нуунан обяви, че промените ще целят да засегнат единствено ирландските фондове за инвестиции в имоти с чуждестранни инвеститори. Новите мерки няма да се прилагат за животозастрахователи, пенсионни фондове и др.
Данъчните промени също така ще засегнат и гражданите, за да се предотврати избягването на данъци чрез офшорни зони. От Министерството на финансите очакват новите мерки да вкарат в бюджета около 31 млн. евро повече годишно. Това е реакцията на Нуунан след скандала с документите от Панама. Министърът също така ще отдели 5 млн. евро за агенцията, която събира данъците в страната, като те ще бъдат използвани за наемането на нови 50 служители, които да следят за спазването на новите закони.
Ирландия ще въведе нов данък върху сделките с недвижими имоти. Чуждестранните инвеститори ще трябва да заплащат 20% от печалбите от своите инвестиции в ирландски имотни фондове. Това е част от опитите на правителството да намали възможността инвеститорите да си спестяват плащането на данъци, съобщава Reuters.Правителството иска да въведе промени в основния данъчен закон, така че да засегне дори онези фондове, чиито активи са съставени с една четвърт от ирландски имоти. Освен стандартните схеми за инвестиции в недвижима собственост промените ще обхванат и специфични ирландски дружества за инвестиции в имоти, като чуждестранните лица на практика няма да инвестират в колективни схеми и да получат данъчни облекчения.Друг основен момент идва от факта, че Ирландия остава в ЕС, докато Великобритания не. Континенталните финансови центрове като Франкфурт и Париж се готвят да приемат бизнеса на бягащите компании от Лондон, като новите промени в данъчното законодателство ще направят Дъблин по-малко конкурентоспособен. Ирландската столица е дом на фондове, които управляват 2 трлн. долара активи по данни на Ireland Stock Exchange."Много е просто - или попадаш в селекцията, или оставаш сред другите 99.5% от фондовете в страната, които не попадат под ударите на новия закон", коментира Илона МакЕлрой от ирландския офис на PwC.


description: Това отново върна цените на петрола над 50 долара. В седмицата, приключваща на 21 октомври в ключовите хранилища на САЩ е имало 0.55 млн. барела...

title: Запасите от петрол в САЩ изненадващо са се понижили

maintext: Това отново върна цените на петрола над 50 долара. В седмицата, приключваща на 21 октомври в ключовите хранилища на САЩ е имало 0.55 млн. барела по-малко, докато пазарът очакваше запасите да са се повишили с 1 млн. Това е втора поредна седмица, в която запасите падат. В същото време има ръст на запасите от газьол с 1.96 млн., докато пазарът очакваше спад с 1.2 млн.


description: Запасите от лек суров петрол в САЩ намаляха с близо 4 милиона барела към края на миналата седмица, а производството в Китай спада. Вчера Саудитска...

title: Петролът поскъпва заради по-високо търсене

maintext:
© Amit Dave
Запасите от лек суров петрол в САЩ намаляха с близо 4 милиона барела към края на миналата седмица, а производството в Китай спада. Вчера Саудитска Арабия обяви, че дневният ѝ износ на суровината се понижава през август, като на ден са били продавани над 40 хил. барела по-малко. Данните за Китай, които показват, че икономиката на страната нараства с 6.7% на годишна база през третото тримесечие, са индикатор, че търсенето на петрол в страната може да забави спада си.Американският лек петрол WTI поскъпва с процент до 50.80 долара за барел, а с толкова покачва цената си и сортът брент, достигайки 52.21 долара за барел. За повишението спомогна и по-слабият долар.Цената на златото остава без промяна - 1263.50 долара за тройунция, а среброто губи 0.03% до 17.633 долара.Информацията е актуална към 11 ч.


description: Американската валута поскъпва в петък спрямо основните си конкуренти. Към еврото повишението е с 0.2% до 1.0907, което прави 0.6% печалба за...

title: Доларът остана стабилен след срещата на ЕЦБ

maintext: Американската валута поскъпва в петък спрямо основните си конкуренти. Към еврото повишението е с 0.2% до 1.0907, което прави 0.6% печалба за седмицата, пише Reuters. Вчера председателят на ЕЦБ Марио Драги не даде сигнали, че банката скоро ще прекрати политиката си на количествени облекчения, което отслаби единната валута. Доларът поскъпна и спрямо йената до 104.09. Спад отчете и стерлингът до 1.2238 за долар.


description: Емисията на Deutsche Bank поскъпва с 1,23%. Акциите на банката реагират положително на решението на ЕЦБ, въпреки че това ще навреди на приходите ѝ....

title: Банковите акции поведоха борсите в Европа

maintext:
© Ralph Orlowski
Емисията на Deutsche Bank поскъпва с 1,23%. Акциите на банката реагират положително на решението на ЕЦБ , въпреки че това ще навреди на приходите ѝ. DAX отваря с повишение от 0.24%, а САС 40 нараства с 0.10%, като акциите на Societe Generale и BNP Paribas поскъпват съответно с 0.46% и 0.55%. FTSE 100 също отваря с повишение, нараствайки се четвърт процент. Емисията на Royal Bank of Scotland покачва цената си 0.54%, тази на Barclays добавя 0.35%, а книжата на други две големи банки на Острова - Standard Chartered и HSBC поскъпват съответно с 0.40% и 0.30%.Информацията е актуална към 10:25ч.


description: Това, изглежда, остана единственият инструмент да се вдигнат цените, смята президентът

title: Русия е готова да замрази с ОПЕК добива на петрол, обяви Путин

maintext:
Президентите Владимир Путин, Реджеп Тайип Ердоган и Илхам Алиев на енергийния форум в Истанбул.
"Турски поток" - все още само един от проектите на Анкара
Президентите Путин и Ердоган заявиха в Истанбул, че искат да продължат с реализирането на проекта "Турски поток" и подробно го обсъждат, но нищо конкретно не последва от срещата им за газопровода. В същото време Фатих Бирол, изпълнителен директор на Международната агенция за енергетика, каза пред ТАСС, че реализирането на "Турски поток" зависи от цялостния анализ на нуждите от газ на европейския пазар. "Според мен Русия трябва да преосмисли газовата си политика. Относно Европа руснаците са пред три предизвикателства: много енергоносители ще идват от САЩ, Австралия и Азия, цените на възобновяемата енергия намаляват и заради политиката за енергийна ефективност търсенето на газ не е толкова голямо. Така че, преди да се предлага на Европа руски газ, трябва да се провери има ли значими пазарни възможности и дали Русия да не предложи по-гъвкави договори на Европа."
На 7 септември "Газпром" получи първото разрешение от турските власти за строителство на морския участък. В понеделник Ердоган повтори, че Трансанадолският газопровод (TANAP ), в който основен доставчик е Азербайджан, остава "гръбнакът на Южния газов коридор", водещ чрез Трансадриатическия газопровод ( TAP) към Западна Европа. Той добави, че се полагат усилия по газовия коридор да потече и суровина от Туркменистан, както и че много важни за Турция остават трасетата Тбилиси-Ерзурум и Иран-Турция. "Ще направим големи крачки в края на тази и през следващата година", заяви Ердоган.
Преди това премиерът Бинали Йълдъръм каза, че енергийните нужди на Турция ще се удвоят през 2023 г., че 10% от електричеството трябва да се произвеждат от ядрени централи и в същото време Анкара ще спази ангажиментите си към регионалните проекти.
Русия е готова да се присъедини към предложеното замразяване на добива на петрол от страните - членки на ОПЕК, заяви президентът Владимир Путин на енергиен конгрес в Истанбул.Според него евтиният петрол е предизвикал недостиг на инвестиции в енергийния сектор по цял свят, а това в един момент ще доведе до дефицит и нови "непредвидими скокове" в цените."Ето защо в сегашната ситуация смятаме, че замразяване или дори съкращаване на добива на петрол е вероятно единственото правилно решение за поддържане на стабилността в глобалния енергиен сектор", цитира думите му агенция Reuters."Русия е готова да се присъедини към съвместни мерки за таван на производството и призовава и други страни, добиващи петрол, да сторят същото."Той изрази надежда, че формалното одобрение на договорката от Алжир през септември за нови квоти сред страните - членки на ОПЕК, ще стане факт на редовното им заседание на 30 ноември.През миналия месец руският добив скочи с почти 4%, след като през август достигна 11.11 млн. барела на ден – нов постсъветски рекорд.Путин не каза на какво равнище страната му е готова да замрази добива. Преди седмици представители на руски петролни компании заявиха пред Reuters, че нямат планове да намаляват или свиват производството.След изявлението на Путин цената на барел от сорта Brent се повиши до почти 53.5 долара. Това е поскъпване спрямо петък с близо 3%, а над прага от 53 долара петролът е бил за последно преди година - на 12 октомври 2015 г. Възходящата тенденция в цената на Brent е от 28 септември, когато ОПЕК се договори съвместният добив да е в рамките на 32.5-33 млн. барела на ден, или да го намали с около 700 хил. барела. Тогава барел петрол струваше около 47 долара, а Фил Флин, анализатор от Price Futures Group в Чикаго, коментира, че споразумението би трябвало да върне цените около 60 долара за барел.Тепърва трябва да се разбере коя страна - член на ОПЕК, каква квота ще приеме и дали ще я спазва. Халиф ал Фалих, министър на енергетиката на Саудитска Арабия, коментира миналия месец, че на Иран, Нигерия и Либия ще бъде позволено да добиват "на максимални равнища при разумни граници".Според изчисления на агенция Bloomberg, публикувани на 4 октомври, през септември ОПЕК е поставила нов рекорд в добива - 33.75 млн. барела на ден. В този смисъл, докато страните се договорят и започнат прилагането на квотите, мнозина от тях изпреварващо ще са увеличили производството, така че "съкращаването" всъщност да е завръщане към сегашните равнища.В изказването си в Истанбул руският президент каза още, че няма реални основания да се говори за края на епохата на изкопаемите горива. Потреблението на петрол и природен газ продължава да расте , макар и по-бавно, добави той."В условията на падане на цените на нефта повече от два пъти мнозина говореха за това, че ерата на въглеводородите залязва, че трябва веднага напълно да се преориентираме към алтернативни енергийни източници. Мисля, че реални основания за такива стигащи много далеко изводи няма, поне засега", цитира думите му РИА "Новости". "Търсенето на традиционни енергоресурси се подкрепя не само от електрификацията и масовото навлизане на автомобилите в такива огромни държави и икономики като Китай, Индия и др., но и от продължаващото навлизане на продукти на петро- и газохимията в най-различни сфери от живота на хората, в промишлени процеси."


description: Търгът е заменен с пряко договаряне, след като се оказа, че единственият одобрен участник няма да ги достави навреме и иска 12.7 млн. лв. повече

title: Военното министерство скри поръчката за двигателите за МиГ-29

maintext:
Поръчката за нови или ремонтирани двигатели трябваше да подсигури живота на старите изтребители, с които авиацията да оперира, докато не бъдат купени нов тип бойни самолети.
© НАДЕЖДА ЧИПЕВА
Също така няма да може да се разбере откъде идват двигателите за МиГ-29 и дали това се случва в нарушение на оръжейните санкции на ЕС срещу Русия заради анексирането на Крим.
Официалният мотив
Изненадващото решение официално е мотивирано с това, че единствената допусната в търга фирма всъщност ще разполага с търсените нови или ремонтирани двигатели едва през 2017 година и към момента не може да отговори на изискванията на обществената поръчка. Пред журналисти в сряда военният министър Ненчев не успя да уточни има ли опция нови двигатели за МиГ-29 да бъдат произведени в държава, различна от Русия.
Едно от изискванията към участниците в търга бе да могат да доставят двигателите до година след заявката. Затова поради невъзможност на "Авиостарт" да се справи в срок министерството е решило да премине към доста по-рисковата по отношение на гарантирането на честната конкуренция процедура за пряко договаряне, "за да могат да се изпълнят заявените необходимости двигателите да бъдат доставени своевременно на ВВС". Не е много ясно обаче по какъв начин непубличното пряко договаряне отново с "Авиостарт" би могло да ускори производството на двигатели за МиГ-29 или удължаването на техния работен ресурс.
Поръчката
Преди няколко месеца министър Николай Ненчев обяви, че ведомството му планира да купи няколко нови или ремонтирани двигателя за старите изтребители, с които използваните от авиацията изтребители МиГ-29 да оперират, докато не бъдат купени нови натовски бойни самолети. В края на месец август стана ясно, че българската "Авиостарт" е единствената компания, допусната до етап подаване на оферта за доставката на до 10 нови или ремонтирани двигателя. Комисията по поръчката е преценила, че другите кандидати – "Трейд къмпани" С.Р.Л. и Haltech Kft, не отговарят на условията. В заданието изрично е отбелязано, че ще бъдат закупени само толкова двигатели, за колкото има пари.
Междувременно Министерството на отбраната избра и още две фирми за доставката на части за изтребителите. "Армар корпорейшан" ще трябва да осигури 7 кутии на самолетните агрегати КСА-2. "Армар корпорейшан" и украинската държавна "Укринмаш" ще доставят и други части и консумативи за МиГ-29. Общата стойност на двете поръчки е за около 15 млн. лв. Днес от военното ведомство уточниха, че търгът за кутиите на самолетните агрегати КСА-2 също е блокиран заради обжалване в КЗК от страна на един от участниците.
Това е поредната обществена поръчка, която ведомството спира в последните месеци. Преди няколко седмици заради грешки и неясноти в документацията бе спряна и обявена през юли поръчка за доставка на горива на стойност 71 млн. лв. Повторно бе пусната и обществена поръчка за 10 нови и 10 рециклирани автобуса за около 3 млн. лева, а миналия месец бе прекратена и поръчката за ремонт на вертолета Ми-17 за около 10 млн. лева.
Военното министерство спря обществената поръчка за нови или ремонтирани двигатели за старите съветски изтребители МиГ-29 и обяви, че преминава към пряко договаряне с участниците в процедурата. Това става ясно от документи, публикувани на сайта на ведомството.Няколко часа по-късно военният министър Николай Ненчев уточни на специална пресконференция, че прякото договаряне ще се извършва със същата единствена компания, която бе допусната до търга - българската "Авиостарт" ЕООД. Основната разликата с тръжната процедура сега ще е, че преговорите няма да са публични и финансовите условия могат да бъдат предоговорени както в посока надолу, така и нагоре, без това да стане обществено достояние. Прогнозната стойност на търга бе 30 млн. лв., но от доклада за прекратяването на поръчката сега става ясно, че "Авиостарт" са предложили цена от 42.7 млн. лв.


description: Акциите се сринаха с 16%, след като шведската компания предупреди, че е в криза и резултатите ще продължат да се влошават

title: Ericsson почти изтри печалбата си

maintext:
Ericsson има все повече проблеми след напускането на Ханс Вестберг като главен изпълнителен директор
© Steve Marcus
Намаляващото търсене на мобилни широколентови услуги е основната причина за слабото представяне.
Предупреждението за свиващи се печалби идва не само след силно забавеното търсене на услуги на компанията, но и само седмица след като Ericsson обяви плановете си да съкрати персонала в Швеция с 20%.
Причината за масовите съкращения е неразбирателство между двата основни акционера в компанията – холдингите Industrivarden и Investor. В момента циркулират слухове, че ако финансовото състояние на Ericsson продължи да се влошава, единият от двата акционера ще
продаде дела си в компанията.
За третото тримесечие се очаква приходите да бъдат "значително по-ниски от очакваното", като спадът по информация на компанията в момента е около 19%
и е предимно в основния бизнес на Ericsson в мобилните мрежи.
Ян Фрикхамар, който в момента изпълнява длъжността главен изпълнителен директор, коментира: "Резултатите ни са значително по-ниски от очакванията, като особено слаб е самият край на последното тримесечие. Има големи различия между очакванията и представянето ни на пазара." По негови думи, прогресът на компанията в намаляване на разходите не е спомогнал за облекчаване на удара от ниските приходи и печалба. "Ще продължим да изпълняваме програмата си за намаляване на разходите и ще търсим и други начини за това, така че да се справим с проблемните ни приходи", допълни той.
Фрикхамар намекна, че групата може да продължи с промените, след като изостава от конкурентите си на пазара - финландската Nokia и китайската Huawei. Много анализатори обвиняват Ericsson в самодоволство, след като компанията се размина с кризата и огромните съкращения, с които се сблъскаха Nokia и Alcatel-Lucent, които в крайна сметка се сляха. Техните проблеми дойдоха в началото на десетилетието, докато тази криза, изглежда, тепърва ще се стовари върху Ericsson. Шведската група беше ударена сериозно от по-малките разходи, които правят европейските мобилни оператори. В момента има усещане, че бизнесът чака следващото поколение технология – 5G, която се очаква да навлезе до края на десетилетието.
Приходи на Ericsson за 2015 г.: 246.92 млрд. долара (227.98 млрд. за 2014 г.)
Печалба за 2015 г.: 13.55 млрд. долара
Приходи за второ тримесечие: 60.7 млрд. долара (-11% на годишна основа)
Пазарна капитализация: 23.05 млрд. долара
Акциите на Ericsson се сринаха с 16% в сряда, след като шведската компания предупреди инвеститорите си, че е в криза и печалбата ще продължи да се свива. Продажбите за третото тримесечие са спаднали с 14%, докато оперативната печалба на фирмата е почти изчезнала. За същия период миналата година тя е била близо 525 млн. евро, докато сега тя е малко над 30 млн. Според компанията причината за слабото представяне е в отслабващото търсене на мобилни широколентови услуги и най-вероятно тази тенденция ще се запази в краткосрочен план, пише Financial Times.Шведската група има проблеми от известно време, особено в търсенето на своите мобилни услуги. Засега компанията няма и постоянен главен изпълнителен директор, след като през юли Ханс Вестберг напусна поста.


description: "Гетуик" не успя да спечели първото подобно съоръжение от 70 години насам

title: Тереза Мей подкрепи нова писта на "Хийтроу" за 22 млрд. долара

maintext:
Пет кметства в района протестират срещу новата писта заради очакваното увеличение на шума от прелитащите самолети.
Новата писта може да заработи през 2025 г.
Heathrow) с
Въпреки критиките и съпротивата на политици, местни власти и еколози правителството на Тереза Мей сложи край на 25 години колебание относно разширяването на най-натовареното летище в Европа. Във вторник то даде разрешение да се построи трета писта на "Хийтроу" (пълен комплекс от съоръжения.Очакваната стойност на проекта – първият подобен обект край Лондон от 70 години насам - е 18 млрд. паунда, или 22 млрд. долара. Държавата ще вложи милиарди паундове в инфраструктурата, подвеждаща към новата писта, включително за обновяване на части от околовръстните магистрали на столицата.Мей, която доскоро беше сред противниците на амбициозното начинание, сега обяви, че то ще подсили икономиката, ще създаде работни места и ще разшири достъпа до глобалните пазари на страната във времена, когато тя вече ще е извън ЕС. Очаква се обсъждането и планирането на третата писта да продължи до 2021 г., а реално тя да заработи от 2025 г.Решението я изправя пред конфликт с високопоставени политици, включително външния министър Борис Джонсън и кмета на Лондон Садик Кан. Министърът каза, че третата писта "няма как да се случи" и "много вероятно ще бъде спряна", а кметът потвърди, че ще продължи със съпротивата. "Ще имаме Ню Йорк – градът на красивите небостъргачи, Париж – градът на светлината, и Лондон – градът на самолетите. Това ли желаем за фантастичната си столица", попита Джонсън.Това е вторият мащабен бизнес проект, разрешен от Мей, след като през септември кабинетът одобри новата ядрена централа при Хинкли пойнт на стойност 24 млрд. долара.Премиерът заложи на скъп и сложен вариант – един от най-мащабните проекти в Европа - пред алтернативите да се построи нова писта на летище "Гетуик" или да се разшири съществуващата мрежа около двете писти на "Хийтроу".Тригодишно проучване на независимата британска Airports Commission показа, че избраният вариант ще създаде 70 000 работни места до 2050 г. и ще увеличи БВП за същия период с 0.65-0.75%.По този начин Лондон ще продължи да се конкурира с големите летища в Париж, Амстердам и Франкфурт, включително защото залага на връзки с развиващите се пазари.


description: Данните на Агенцията по вписванията регистрират лек спад на имотните сделки

title: Ипотеките през третото тримесечие растат с 30%

maintext:
Цените на новото строителство в големите градове растат по-бързо, което води до отдръпването на някои клиенти, смятат от "Имотека"
© Цветелина Белутова
Според Георги Пейчев от "Имотека" лекият спад на сделките се дължи основно на бързо покачващите се цени на новото строителство в големите градове, което кара клиентите да се колебаят и по-бавно да избират жилище. "Някои от тях изчакват, за да видят дали цените ще продължат да се покачват, преди да вземат крайно решение", посочва консултантът. "Като цяло продължаваме да отчитаме ръст в по-големите градове, така че си обяснявам спада основно с по-ниската активност в малките населени места и в морските курорти. Градският пазар е активен", коментира пък Полина Стойкова от Bulgarian Properties.
В топ 5 на местата с най-много сделки за
периода са големите градове - София, Пловдив, Варна, Бургас и Русе. Първите три отчитат ръст в сравнение с предходната година (виж графиката). Интересен е по-значителният ръст във Варна. Според Георги Пейчев там новото строителство се е активизирало, а наличието на нови комплекси и сгради е привлякло интереса на купувачите. Полина Стойкова посочва, че оживлението в София влияе и на активността в другите големи градове. В Бургас обаче се отчита спад. "Действително забелязваме лек отлив на руснаците в морския град, но в последната година скандинавските купувачи го компенсират", посочва Пейчев.
С ипотека
Според Тихомир Тошев от "Кредит център" основните причини за увеличението на броя на ипотеките са две. "По-значителната е по-големият брой кешови покупки, които виждахме миналата година, в сравнение с тази. Другата е повишаването на случаите на рефинансиране на стар заем, при което има учредяване на нова ипотека", обясни Тошев. Той добави, че по-голям е делът на хората, които купуват първо жилище през тази година. През 2015 г. повечето сделки са сключвани от хора, които най-често заменят едно жилище с друго по-добро и по-голямо. По данни на "Кредит център" около 10% от новите сделки на ипотечния пазар се сключват с инвестиционна цел. Наблюденията на Тошев показват, че по-голямата част от хората, които закупуват имот, за да го отдават под наем, разполагат със сумата и не сключват ипотека.
Спад от 0.16% в общия брой на сделките в страната на годишна база показват данните на Агенцията по вписванията за третото тримесечие. За деветмесечието те са над 158 300, което е с 2% по-малко в сравнение със същия период на 2015 г. В същото време отбелязаният ръст на ипотеките между юли и септември е 29.45% спрямо 2015 г. Според експертите това се дължи основно на привлекателните оферти на банките. Те посочват, че лихвените проценти намаляваха постепенно в последните две години.


description: Втората тръба зависи от търсенето в Турция.

title: "Газпром" може да се откаже от втора тръба за "Турски поток"

maintext: "Газпром" изцяло ще финансира строителството на морския участък от газопровода "Турски поток", но в подписаното в Истанбул споразумение е включена клауза, според която руската компания може да се откаже от изграждането на втора тръба, каза ръководителят на "Газпром" Алексей Милер в интервю за телевизия "Россия 24".Към съвместното дружество и към строителството ще могат да се привличат и други партньори. Руснаците планират да приключат изграждането на две тръби от "Турски поток" до декември 2019 г. Но втората, която би трябвало да снабдява с газ Южна и Югоизточна Европа, ще се реализира "само в случай че преди това не се увеличи търсенето на руски газ в Турция", каза Милер. Ако "Газпром" реализира тази опция за отказ от втората тръба, Русия ще трябва да възстанови разходите на турските партньори по строителството на сухопътната част от нея, ако те изградят такава до границата с Гърция.Бюджетът на проекта ще се изработи след края на проектирането и параметрите на основните договори за строителство на двете тръби, казва за "Ведомости" представител на South Stream Transport . Анализатори, цитирани от руския вестник, смятат, че морският участък ще струва 5-7 млрд. евро при първоначални изчисления за "Турски поток" от 4 тръби на стойност 11.4 млрд. евро.Капацитетът на всяка тръба е предвидено да бъде 15.75 млрд. куб.м годишно. Според подписания документ по нея ще бъдат пренасочени обемите от 12-14 млрд. куб.м годишно, които сега се пренасят през Украйна по Трансбалканския газопровод, минаващ през България.


description: В понеделник Кремъл издаде указ за едностранно прекратяване на споразумението със САЩ за унищожаването на обогатен плутоний, което е в сила от 2000...

title: Путин: Ограничаване на присъствието на НАТО в Източна Европа или Русия спира да унищожава плутоний

maintext:
© Sputnik
В понеделник Кремъл издаде указ за едностранно прекратяване на споразумението със САЩ за унищожаването на обогатен плутоний, което е в сила от 2000 г. Москва заяви, че предприема това действие заради "неприятелските действия" на Вашингтон, малко след като САЩ обяви, че ще прекрати преговорите с Русия, които трябва да доведат до мирно решение в Сирия.Путин е внесъл в Руската Дума документ, който изброява при какви условия страната би възобновила ангажиментите си по споразумението. Те включват намаляване на военната инфраструктура и контингента войски в новите страни членки на НАТО до нивата от 2000 г., отмяна на режима на санкции, наложен от САЩ на Русия заради конфликта в Украйна, както и получаване на компенсации заради техните ефекти.


description: До края на годината се очакват още три процедури за финансиране на бизнеса, които ще подпомагат под различна форма обучения за заети лица

title: Компаниите могат да получат до 200 хил. евро за социални предприятия

maintext:
Крайният срок за онлайн подаване на проекти през системата ИСУН 2020 е 5 януари 2017 г.
© НАДЕЖДА ЧИПЕВА
Поне 480 неактивни или безработни се очаква да бъдат включени в заетост за 12 месеца, като броят на подкрепените предприятия ще достигне до 70.
Очаква се мярката да повлияе положително за нарастване на заетостта на целевата група (хора с увреждания, хора в неравностойно положение, включително безработни над 50-годишна възраст) и за популяризиране концепцията за социалното предприемачество, а именно стопанска дейност, ориентирана не само към максимизиране на печалбата, но и към постигането на резултати, свързани с благоденствието на цялата общност.
Миглена Иванова, управляващ партньор и мениджър "Бизнес консултантски услуги" в "ИЮ Консулт" ООД, член на БАКЕП.
Фотограф: Капитал
Не забравяйте и останалите си европроекти
Съгласно това ограничение работодатели, които вече са получавали финансова помощ от други процедури по оперативната програма "Развитие на човешките ресурси" или по "Иновации и конкурентоспособност", трябва да съобразят размера на субсидията с вече използваната минимална помощ, за да се вместят в поставеното ограничение.
Българските работодатели вече могат да кандидатстват за субсидии за създаване на социално предприятие, с което да подкрепят социалното включване на уязвими групи на пазара на труда чрез създаване на условия за тяхната професионална интеграция. Средствата се предоставят по процедура "Развитие на социалното предприемачество" на оперативна програма "Развитие на човешките ресурси" (ОПРЧР), която беше отворена в средата на октомври. Общият й бюджет е 15 млн. лв., като размерът на безвъзмездната финансова помощ за проект е от 50 хил. до 391 166 лв. Крайният срок за онлайн подаване на проектни предложения, подписани с квалифициран електронен подпис (КЕП), през системата ИСУН 2020 е 5 януари 2017 г., 17:30 ч. До края на годината се очакват още три процедури за финансиране, насочени към бизнеса, които ще подпомагат под различна форма обучения за заети лица. През 2017 г. не са планирани процедури за подкрепа на работодатели.Какво е добре да знаете, ако решите да кандидатствате по схемата за "Развитие на социалното предприемачество".Процедурата е особено подходяща както за съществуващи социални предприятия, които искат да надградят постигнатите до момента резултати, така и за нови социални предприятия с основна цел - постигане на измеримо положително социално въздействие, а не непременно генериране на печалба. В обхвата на програмата попадат и специализирани предприятия и кооперации на хора с увреждания; общини или райони на общини; доставчици на социални услуги и НПО. Ако кандидатът не е социално предприятие, е важно в рамките преди изпълнението на проекта да създаде такова. Програмата допуска самостоятелно участие или в партньорство. Кандидатът/партньорът трябва да разполагат с финансов капацитет за реализация на проекта - липсата на такъв ще доведе до отхвърляне на проекта.От Министерството на труда и социалната политика очакват поне 480 неактивни или безработни лица да бъдат включени в заетост за период от 12 месеца, като броят на подкрепените предприятия ще достигне до 70. Схемата ще позволи на работодателите, от една страна, да развият допълнителна стопанска дейност, а от друга, ще ги направи по-социално ангажирани, тъй като чрез създаване на социално предприятие те ще се намесят там, където държавата не може да изпълни своите ангажименти, и ще спомогнат за разрешаване на редица социални проблеми, засягащи групите в неравностойно положение.Допустимо е финансирането на разходи за възнаграждения на всяко лице от допустимата целева група, включено в заетост при работодател (заплата + осигуровки), за период до 12 месеца; разходи за наставник на лицата за 6 месеца; разходи за оборудване на новите работни места при необходимост; за наем и режийни; за експертизи и анализи; разходи за услуги, включително обучения по професионална квалификация и ключови компетентности за лицата; за участие в събития и различни форми на социален маркетинг. Финансира се и психологическо подпомагане и мотивиране на лица от уязвимите групи за включване в заетост; социална и професионална интеграция, като например развитие на умения за общуване и работа в група; развитие на различни навици и умения за живот; професионално ориентиране и др.; разработване на индивидуални трудови, терапевтични и интеграционни програми за хората от целевите групи и тяхното прилагане. Средства ще се предоставят и за проучване на търсенето и възможностите за пазарна реализация на изработваните стоки и предоставяните услуги от страна на социалното предприятие.Подобно на всички останали процедури по ОПРЧР по проекта е допустимо да се предвидят разходи за осигуряване на публичност, както и средства за екипа по организация и управление.Помощта по схемата се отпуска съгласно режима de minimis (минимална помощ). Това означава, че общият размер на минималната помощ, предоставена на всяко предприятие за три данъчни години, не може да надхвърля 200 хил. евро (или левовата равностойност - 391 166 лв.). Трите последователни данъчни години обхващат годината на кандидатстване и двете предшестващи. В същото време общият размер на минималната помощ, предоставена на всяко компания, която извършва дейност в отрасъл "Шосеен транспорт", не може да надхвърля 100 хил. евро (или левовата равностойност - 195 583 лв.) за период от три данъчни години.Рубриката се подготвя със съдействието на Българската асоциация на консултантите по европейски програми.


description: Увеличаването на обема на депозитите в местните банки ще се забави до 3% на годишна база, прогнозират от Deloitte

title: Кредитирането в България ще нарасне с 2-3% догодина

maintext:
Падащите лихви по заемите ще натискат нетния лихвен марж, а оттам и възвращаемостта на капитала
© НАДЕЖДА ЧИПЕВА
В сегмента на дребно водещи ще са ипотечните кредити, чието търсене ще расте.
Кредитирането на българския банков пазар ще се върне към растеж от 2-3% през 2017 г., след като и към края на тази година ще отчете свиване заради продължаващите процеси на намаляване на задлъжнялостта на местните финансови институции и продажбите на портфейли с нередовни заеми. Прогнозата е на анализаторите от консултантската и одиторска компания Deloitte в редовния си доклад за перспективите пред банковите сектори в страните от Централна и Източна Европа (ЦИЕ). Те посочват, че въпреки очакваното понижение в оставащите до края на 2016 г. месеци с все по-осезаемото икономическо възстановяване новоотпуснатите кредити на местния пазар също се увеличават, като същевременно падащите лихви правят банковото финансиране по-достъпно.Тенденцията е в унисон с прогнозите за ускоряване на кредитната активност в ЦИЕ. След като се повиши от 2.3% през 2014 г. до 3.4% през 2015 г., кредитирането ще увеличи темповете си още повече и се очаква темпът на растеж на банковите портфейли в страните от региона да достигне 5%. "Най-слабите пазари (Словения, Хърватия, България, Румъния и Унгария) ще извлекат ползи от възстановяването, докато при настоящите лидери (Полша и Словакия) растежът ще е по-умерен", посочват от Deloitte.На българския банков пазар в сегмента на дребно водещи ще са ипотечните кредити, чието търсене ще расте благодарение на подобряващите се условия на пазара на труда (растящи заплати) и падащите лихви, които правят финансирането по-достъпно въпреки повишаващите се цени на имотите (ръст от 4% на годишна база през 2015 г.). Интересът към потребителските заеми също се увеличава, но небанковите финансови институции завземат все по-голяма част от този пазар, отбелязват авторите на доклада. Очакванията им са като цяло финансирането за домакинствата, което към 2015 г. се сви с 1.3% на годишна база, да отбележи нулев растеж през тази година, а към 2017-2018 г. да се увеличи с 2-3%.При фирмените кредити, чийто обем се е свил с 1.6% през 2015 г., прогнозата към края на 2016 г. е за понижение с още 1% под влиянието на продължаващите процеси на намаляване на задлъжнялостта (deleverage) в някои сектори като недвижимите имоти и строителството. Към 2017-2018 г. корпоративните портфейли на банките ще нараснат с 1-2%, предвиждат от Deloitte. Депозитният ръст със средно 9% за периода 2010-2015 г. ще се забави от 4% през 2016 г. до 3% през 2017-2018 г., без обаче това да представлява ограничение пред кредитната активност на банките.Според авторите на доклада след проверката на качеството на активите (AQR), проведена в България през 2016 г., обемът на нередовно обслужваните кредити в балансите на местните банки ще се повиши заради преквалифицирането на някои "редовни" корпоративни заеми в резултат на препоръките след упражнението. Очакванията им за следващата година обаче са обемите проблемни вземания да се върнат към низходящ тренд.Възвращаемостта на собствения капитал (RoE) на българските банки, която през последните години се подобрява и към края на 2015 г. е 8% (над средните за ЦИЕ стойности), ще започне да се свива и към 2018 г. се очаква да намалее до 6-7%. Двигатели за това ще бъдат падащите лихви по заемите, които ще натискат надолу нетния лихвен марж.В следващите няколко години във фокуса на местните финансови институции ще бъде подобряването на оперативната ефективност в условията на ниски лихвени проценти и засилена конкуренция. По-малките играчи на пазара ще се окажат обект на засилващ се натиск да участват в консолидацията на сектора, за да постигнат икономии от мащаба и синергии. По-големите банки и институциите с чуждестранни собственици, които имат по-ниски разходи за финансиране, ще имат предимство, но всички ще се стремят да минимизират оперативните си разходи, прогнозират от Deloitte.Дигитализацията също ще е сред водещите теми в банковия дневен ред, като институциите ще се стремят да осъвременят моделите си обслужване, без това да ощетява качеството на услугите и преживяването за потребителите. Това ще се случва паралелно с опростяване на продуктите и подобряване на дигиталната функционалност (например за услуги като онлайн откриване на сметки и получаване на заеми).


description: Единствено инфлацията в страната разочарова централните банкери в САЩ на този етап

title: Фед се готви за скорошно вдигане на лихвите

maintext:
Председателят на Федералния резерв Джанет Йелън
Доларът достигна до 7-месечен връх срещу водещите валути
Федералният резерв на САЩ е бил близо до решението да вдигне лихвите още на заседанието си през септември. Това показва информацията от срещата на Комитета за операции на открития пазар, публикувана в сряда вечерта.Диалогът между членовете (12 на брой, 7-членният борд на директорите на Фед плюс 5 президенти на федерални банки) показва разделение по линията в какъв период трябва да се вдигнат лихвите в страната. Плановете на централната банка за тази година предвиждаха около 3 покачвания на основния процент, но различни пазарни трусове дадоха повод на Фед да размисли.С наближаването на декември обаче полето за маневри се свива. Последно членовете на комитета заявиха, че ще има едно повишаване на лихвите през 2016 г., като това стана преди срещата през септември."Част от членовете решиха, че би било подходящо да се повиши целевият лихвен процент съвсем скоро (лихвата, на която Фед кредитира търговските банки, за да могат да попълнят минималните си резерви, 0.25% - 0.50% в момента), в случай че икономиката се развива по начина, по който комитетът очаква", пише в минутите на Фед.Икономиката на САЩ за момента оправдава очакванията на централните банкери. На заседанието си те са обърнали най-голямо внимание на пазара на труда в страната. От информацията става ясно, че те го приемат за стабилен от юли насам. След това единствено през август новите работни места се разминаха сериозно с прогнозите, когато бяха създадени 151 хил. работни места спрямо очакванията за 180 хил., въпреки че безработицата остава почти непроменена. От началото на годината показателят, извън селското стопанство, поддържа нивото от около 5%.Членовете на съвета също така остават доволни от ръста на БВП през второто тримесечие. Ревизираните данни показаха, че общото равнище на производството в страната се покачва с 1.4% на годишна база, а потреблението остава силно. Единственото разочарование за Фед остава инфлацията, която е 1.1% на годишна база през август, оставайки под целевите 2%.Въпреки че гласуваха за запазване на лихвите през септември, в комитета нарастват привържениците на повишението. Според трима членове, чиито имена не се споменават, поддържането на сегашната политика и държането на пазарите в очакване може да понижи доверието във Фед.Инвеститорите започнаха да заемат позициите си преди срещата на 13 и 14 декември. Консенсусът на Bloomberg показва, че 67% от интервюираните анализатори очакват повишението. В тази ситуация доларът се изкачи до най-високата си точка в последните 7 месеца срещу водещите двойки. Индексът на американската валута достигна до 98 пункта, като китайския юан поевтиня до 6-годишно дъно, а паундът спадна под 1.22 за долар за пръв път от над 30 години. Еврото също търпи загуби, като е на най-ниската си точка от юли.Златото също се нареди сред губещите. Цената на ценния метал, която се повишава в условия на ниски лихвени проценти и в случаи на несигурност на пазара, е на тримесечно дъно. В началото на октомври златото изгуби над 3% за една сесия, най-голямото поевтиняване в рамките на ден през 2016 г. Въпреки това доходността му за годината остава малко над 17%.


description: Референтните цени по дейностите вече са с 10% по-ниски

title: "Безплатното" саниране ще се плаща частично от 2018 г.

maintext:
"Няма как програмата винаги да бъде безвъзмездна. Трябва заедно да намерим най-добрия начин, по който тя да бъде продължена", каза регионалният министър Лиляна Павлова
© Цветелина Белутова
"Безплатното" саниране на панелните блокове, което държавата покрива за сметка на всички данъкоплатци, ще продължи до 2018 г. След това собствениците ще трябва да съфинансират дейността по енергийната ефективност, като все още не е ясно в какъв размер. Това стана ясно от думите на министъра на регионалното развитие Лиляна Павлова по време на форума на местните власти в Албена. "Няма как програмата винаги да бъде безвъзмездна. Трябва заедно да намерим най-добрия начин, по който тя да бъде продължена. Надявам се заедно да прецизираме механизма", отбеляза Павлова, цитирана от пресцентъра си. Обмисля се и вариант за подпомагане на онези собственици, които няма да могат да осигурят своя дял от необходимите средства за реализиране на дейностите по програмата, каза Павлова. По думите й най-вероятно ще бъде направен специален фонд за осигуряване на съфинансирането на гражданите, които нямат финансова възможност.За втори път цените за санирането на блоковете ще бъдат намалени от 10 октомври (понеделник), като са въведени нови, по-ниски референтни стойности за дейностите. Те са разделени на две категории - сгради до 8 етажа и над 8 етажа. Това се прави заради изискванията на Главна дирекция "Пожарна безопасност и защита на населението", които завишават стойностите при високите сгради, обясни Павлова. Според новата таблица, публикувана на сайта на ведомството, максималната цена, до която може да достигнат общо всички дейности по санирането, за сгради до 8 етажа не може да надвишава 154 лв./кв.м, а за тези над 8 етажа - съответно 172 лв. на квадрат. Сегашният таван бе 192 лв./кв.м. Според таблицата за обследването ще се плащат максимум 6 лв./кв.м с ДДС, а за самите строителни и монтажни работи - по 138 лв. за по-малките и 156 лв. за по-големите блокове.Новите референтни стойности важат и за откритите вече обществени поръчки, по които все още не са събрани офертите, но няма да се прилагат за процедури с вече подадени оферти, защото Законът за обществените поръчки не позволява промяна в условията на процедурите при тях, посочи министърът.Това е второто намаление на тавана на цените за санирането. Таванът веднъж вече бе свален в началото на годината, след като се установиха драстични разминавания, в някои случаи в десетки пъти, между подадените ценови оферти в различни общини.Интересът към програмата продължава да е голям. Най-много заявления има от общините Бургас, Благоевград, Хасково и София. До момента заявления за искане за "безплатно" финансиране за саниране са подадени от собствениците на 3040 сгради. От тях са одобрени 2018, а по близо 1900 сгради се извършват различни по вид дейности, съобщи зам.-министърът на регионалното развитие Николай Нанков.В същото време Павлова призна, че министерството няма надеждна информация за броя на изпълнените обекти по програмата за саниране в отделните общини. Тя даде пример с община, в която има санирани два блока, а в същото време в регистрите на министерството не фигурирал нито един. "Ще спрем финансирането на подобни общини. Нека не става с лошо", каза тя.КареМинистерството на регионалното развитие ще наказва общини, които спъват реформата във ВиК сектора и процеса на окрупняване на дружествата, заплаши за втори път от лятото насам Павлова. "Те няма да получават нито европейско, нито бюджетно финансиране. Ако някоя община е решила да запази собственото си ВиК дружество с един управител и куче пазач, да си го финансира сама", каза тя. Общо 14 от 265 общини от четири области в страната не желаят да се включат във водната реформа. Най-голяма съпротива срещу обединяването има в Пазарджик - цели 10 общини са против. В Габрово, Кюстендил, Монтана също има такива общини. Единият им аргумент е, че окрупняването може да завиши цената на услугата, а вторият – страхът, че, окрупнявайки се, ще загубят собствеността си. Често кметовете са тези, които на практика управляват дружествата.Консолидацията е сред изискванията на ЕК, за да отпусне 2.3 млрд. лв. за пречиствателни станции и ВиК инфраструктура в градски агломерации с над 10 хиляди души. При сега действащи 51 ВиК дружества след реформата трябва да останат 29. Според утвърдените документи във всяка област ще се въведе единна цена.


description: Министърът на околната среда от кабинета "Орешарски" и председател на регионалната комисия в ЕП пред "Капитал"

title: Искра Михайлова: Не смятам, че еврофондовете хранят олигархични кръгове

maintext:
© Юлия Лазарова
В края на миналата седмица, Европейската комисия публикува доклад, оценяващ ефекта от еврофондовете върху държавите-членки на ЕС за периода 2007-2013 г. (повече за данните в него и анализ върху тях очаквайте в седмичния "Капитал" и на capital.bg). Използвахме повода да говорим с един от министрите, по време на който фондовете за регионално развитие и околна среда бяха спрени - Искра Михайлова от ДПС, екоминистър в кабинета "Орешарски", за ефекта от тези пари, за начините, по които бяха раздавани и за уроците от тях. Михайлова в момента е председател на Комисията по регионална политика в Европейския парламент.- Със сигурност съм казала, че могат да се взимат други решения. Аз съм работила с комисията, надали съм казала точно такова нещо. По-скоро в парламента се чуваха такива изказвания.От сегашната си позиция мога да кажа, че е изключително важно дори за такива решения какво е присъствието на страната в европейските институции и каква роля поемат нейните представители. В момента разглеждаме евентуално спиране за една година на договарянето на Испания и Португалия заради неизпълнение на изискванията за дефицита.Това, което направиха испанците и португалците, е забележително. Те мобилизираха всички в парламента. Аз ръководех изслушваниятга и мога да кажа, че защитиха категорично позицията си, че страдат, минали са през трудни периоди и в никакъв случай спиране на договарянето няма да допринесе за доброто отношение на гражданите към ЕС.И сега, а и тогава мисля, съм казвала, че спирането на плащанията беше на база на проведен одит, който беше намерил високо ниво на грешки. Когато има такъв случай, ЕК приедприема мерки. Дали ще е автоматично спиране на плащанията, или ще е предупреждение, е друга тема.- Не, до голяма степен тогава имаше натрупване на одитни резултати, които бяха наистина недобри. Това е право на комисията, а дали натежава политическият момент, това е друго. Ако има политически дискусии в парламента, да, натежава.И другото - един одит минава и казва, че няма проблеми. Идва втори и той може да ни върне в първи клас. Това е проблем за много страни. Тогава с ОПОС (Оперативна програма "Околна среда") ни върнаха в първи клас, да преглеждаме всички договори. Предложенията на комисията сега по въпроса с одита са важни. Сега се опитваме да имаме едно одитно решение, което да е валидно.строителна компания, свързвана с Делян Пеевски - б.р.- Нека ви коригирам. Договори с компании по мое време не са били сключвани.- Те бяха сключени.- Проверете, ще видите, че ако съм сключвала договори, са били за довършителни работи по ИСПА, за управление на отпадъците и това е съвсем друго нещо.- Със сигурност 2013 г. беше с най-много договори, сключени в началото на годината, за да се изпълнят до 2015 г. Всички договори бяха сключени (проверка показва, че това не е така - "Капитал" бързо откри договори в регистъра на АОП, с дата на документа след встъпването в длъжност на кабинета "Орешарски").- Ако България е правила грешки, това е в лошото представяне на ползата от едни договори. Категорично казвам, че договор, финасиран в България за пречиствателна станция, създава работни места в Германия. В България е временна заетост, но оборудването се прави в Германия.Това е наша грешка. Всичко останало, как са се сключвали договорите, не мога да коментирам, защото не съм виждала документацията.- Пак подчертавам, по време на "Орешарски" договори по ОПОС не са сключвани. Проблемът съществува от времето на управлението на ГЕРБ. Аз се занимавах в самото начало до 2009 г. с програмата и тогава икономическата среда беше друга. Тогава имаше работа за всички компании, защото имаше много проекти - малки, по-големи, всякакви. Имаше училища, общински пътища. Не се концентрираше цялото усилие както на държавната администрация, така и на общините в 1,2-5 проекта. Имаше работа за всички компании. Когато имаш 5 проекта, няма как да ги спечелят повече от 5 фирми.- 63 бяха в ход, когато влязох в министерството. Но не са всичките на една компания.- Аз зная за интереса на вестника към тази компания. Но колкото повече проекти има, толкова повече компании участват.- Аз категорично не считам, че еврофондовете са се превърнали в средство за създаване на такива кръгове. Няма да се съглася.- Поне в моя опит - 2007-2009 и 2013-2014 г. не мога да кажа, че тези фондове са подхранвали някакви олигархични кръгове.- Аз съм чувала коментари, че те подхранват и зелената мафия.- Вие казвате "разбира се", но аз не съм убедена в това. От това, че има неправилно използвани проекти, ни се случват спирания. Аз съм казвала и на сегашния премиер - тези фондове не са собственост на едно или друго правителство. Те са многогодишно упражнение.- Недейте така. Ако кажем, че са вредни, защото не сме се справили добре с управлението им, въпреки резултатите, то изключваме по принцип солидарността в ЕС, към която толкова се стремяхме, защото не можем да се справим. Не е логично. Да отречете нещо, което работи в много страни.- Да поправим тогава начина, по който работи, но да не ги отричаме. Европейския фонд за регионално развитие е създаден преди 25 години. Страните са се учили да работят с него. Ние имаме опит от 9 години. Ако погледнете одитните доклади от едно време - да видите грешките в Италия, Испания, Португалия, че даже и в Германия.- Добре дошъл при либералите. Това е част от виждането на моята група, която не вярва в грантовете, но приема финансовите инструменти и ние вървим в посока да ги използваме все повече и повече, защото правилата са ясни, частния интерес е ясен. Това е естествената форма на развитие.- Ако считате, че това се случва. Аз смятам че в България работят много почтени хора в тези структури и ние успяхме за един програмен период да постигнем много неща. Имаме каво да покажем и то не са само лоши практики. Връщам се от Гърция.- Не трябва да считаме, че европейските фондове може да ни свършат работа, замествайки изцяло инвестициоата политика на държавата. Залитаме в инфраструктура, но за дребната такава трябва да имаме собствен инструмент. Не можем да решаваме въпроса за обезлюдяването на едно село с тези фондове. Те са за друго. Да се използват финансови инструменти, кредити за конкретни неща, е по-работещ модел. България просто няма стратегия, неща за които трябва да говори един президент.- Аз изключитело много уважавам Орешарски и считам, че е ерудиран човек. Това, че хора като него се кандидатират, е добър знак за България. Гледах разговорите с някои кандидати и не всички говорят добре за страната.- Борисов казва много неща и са много различни в рамките на един ден. Що се отнася до Делян Пеевски, познавам го като мой колега в един и същи район, работили сме заедно като народни представители и единствените неща, които мога да кажа, са само най-добри. Нищо повече не мога да коментирам. Бойко Борисов може да казва каквото иска. Той каза публично, че ненавижда Орешарски. Едва ли трябва да обръщаме внимание на това. Аз поне не обръщам.


description: През третото тримесечие на годината са достигнали 5.62 млрд. барела. За периода те са нараснали със 17 млн. барела, което е най-малката промяна от...

title: Световните запаси на петрол забавят ръста си

maintext:
© Amit Dave
През третото тримесечие на годината са достигнали 5.62 млрд. барела. За периода те са нараснали със 17 млн. барела, което е най-малката промяна от последното тримесечие на 2014 г., като това е доказателство за по-силно търсене и уравновесяване на пазара.Американският лек петрол WTI поскъпва с 1% до 50.43 долара за барел, а цената на сорта брент се повишава с 0.87%. до 51.92. В подкрепа на суровината дойде и по-слабият долар. Индексът на американската валута отстъпи от 7-месечен връх, което подкрепя цената на суровините, котирани в долара. Това води и до поскъпване на златото. Тройунция от ценния метал повишава цената си с 0.55% до 1263.85 долара, а среброто поскъпва с 1.19% до 17.68 долара.Информацията е актуална към 11:35 ч.


description: Възможност за работа в нашия екип

title: "Капитал" търси журналисти

maintext:
Списание за родители и близки на деца от 0 до 18. Полезно, практично забавно за учене, възпитание, детска психология.
Спечелете абонамент за "Капитал", като ни отговорите на няколко въпроса или просто ни споделите нещо, което винаги сте искали да ни кажете, а сте нямали тази възможност
Абонирайте се и получавате повече
Допълнителни издания
Остъпки за участие в събития
Ваучер за реклама Абонамент
Седмицата" Затваряне Още от "
Представянето на новата гранична служба на ЕС, която ще замени досегашната Фронтекс, ще се състои утре в България от еврокомисаря по вътрешните работи и гражданството Димитрис Аврамопулос; Общинската фирма "Бургасбус" ще закупи 7 нови автобуса на стойност 4.12 млн. лв. без ДДС; Парламентът създаде държавно предприятие "Център за предоставяне на услуги"; Страните от Европейския съюз се съгласиха да предоставят на грузинци възможност за безвизово пътуване


description: Таня Христова, кмет на община Габрово, победител в категория "Устойчиво управление на водите", пред "Капитал"

title: Интервю: Европрограмите ни помагат да намерим по-добър начин да живеем заедно

maintext:
© Капитал
Тази година за пръв път френското посолство организира конкурс "Екообщина", в който общините се състезават със своите екологични практики в четири категории. В конкурса можеше да участва всяка община. Кандидатстването се състои в попълване на въпросник, в който общините ще разкажат за успешните си практики, какво са правили досега и какви са бъдещите им намерения в областта, както и предвиденият за целта бюджет. Общините бяха разделени на две групи във всяка категория - с население под или над 1...


description: Пазарите се съмняват в способността на страните от ОПЕК да изпълнят договореното съкращаване на добивите. Техни представители се срещнаха в събота...

title: Петролът падна твърдо под 50 долара за барел

maintext: Пазарите се съмняват в способността на страните от ОПЕК да изпълнят договореното съкращаване на добивите. Техни представители се срещнаха в събота във Виена, но не излязоха с никакъв конкретрен резултат, а само потърдиха, че ще се срещнат отново през ноември преди официалната среща на 30-ти същия месец. В резултат на това Брент губи 2.2% до 49.3 долара за барел, а американският WTI е надолу с 2.65% до 48.35 долара. През миналата седмица двата основни сорта са поевтинели съответно с 2.9 и 3.02%. Златото поскъпна 0.5% до 1275 за унция, а среброто с 1.3% до 17.86 долара.


description: България е на шесто място сред държавите от ЕС по ръст на нощувките в зимния туристически сезон 2015-2016. Те са били 4.2 млн. спрямо 3.8 млн. година...

title: Графика на деня: България е шеста в ЕС по ръст на нощувки в зимния туристически сезон

maintext: България е на шесто място сред държавите от ЕС по ръст на нощувките в зимния туристически сезон 2015-2016. Те са били 4.2 млн. спрямо 3.8 млн. година по-рано, а ръстът на годишна база е около 9%. Българските туристи продължават да имат превес, като делът на чуждестранните гости е 38%. В ЕС най-голям ръст е Словения, следвана от Македония и Сърбия. Макар да не са членки на ЕС, двете държави регистрират по-добри резултати от редица страни с традиции в зимния туризъм. Изненадващо на дъното на класацията остава Австрия, която е една най-атрактивните ски дестинации на континента.


description: Държавата ще плаща складирането на ядрени отпадъци, Eon, RWE и EnBW ще поемат разходите за спирането и демонтирането на своите реактори

title: Как ще бъдат поделени разходите в Германия след спирането на АЕЦ

maintext:
© Reuters
Германското правителство представи ключов законопроект за поделянето на разходите за десетки милиарди евро след спирането на атомните си електрически централи (АЕЦ). Това се определя като важен елемент в усилията на страната да се справи с ядреното си наследство, пише Financial Times.
С
лед
аварията
във
Фукушима
през 2011 г. Берлин реши да изключи всички свои АЕЦ до 2022 г. и оттогава се опитва да реши кой трябва да плати разходите за затварянето на реакторите и последвалото почистване, които се очаква да достигнат 48
млрд. евро.
Представеният законопроект потвърждава, че операторите на германските ядрени електроцентрали – компаниите за комунални услуги
Eon, RWE, Vattenfall и EnBW,
ще поемат разходите за спирането и демонтирането на своите реактори. Но държавата ще поеме финансова отговорност за складирането на отпадъците, които те са произвели.
Все пак, за да го направи, тя ще разчита на фондове, осигурени от компаниите за комунални услуги. Те са заделили общо 17.4 млрд. евро за справянето с този проблем, които сега ще прехвърлят в нов фонд, контролиран от държавата.
Сделката обаче е спорна, тъй като от компаниите за комунални услуги се иска да платят допълнителна
"
вноска риск", която ще ги освободи от всякакви бъдещи задължения относно складирането на отпадъци, което означава, че трябва да изплатят
23.6
млрд. евро.
Крайната сума беше представена през април от 19-членна комисия от експерти, които бяха натоварени със задачата да намерят компромисен вариант, който да не налага прекалено тежко финансово бреме върху компаниите, но и същевременно да постигне справедлива сделка за германски данъкоплатци.
Германските енергийни
компании
понесоха тежък удар от решението на страната да премине от изкопаеми горива и ядрена енергия към възобновяеми източници, като енергията, която генерират от природен газ и въглища, е изместена
на
пазара от субсидирана вятърна и слънчева енергия.
Компаниите за комунални услуги трябваше да се примирят с огромни загуби от своите конвенционални електрически централи. Миналата година Eon обяви най-голямата загуба в историята си, а RWE намали дивидента си за 2015 г.
И двете компании отговориха на кризата в сектора, като се разделиха на две. Eon
отцепи ядрените си централи в нова компания – Uniper. RWE постави бизнеса си със зелена енергия и електрическата мрежа в нов филиал – Innogy.
Спорна тема
Още през април RWE
и Eon заявиха, че предлаганото споразумение за складирането на ядрени отпадъци "оказва голям натиск върху техния икономически капацитет". Eon обяви през май, че вероятно ще трябва да събере допълнителен капитал, за да покрие новите 2 млрд. евро, които трябва да плати във фонда. В сряда от компанията бяха по-позитивни, наричайки новия законопроект "шанс да приключим една спорна тема, която е обсъждана от десетилетия".
Зако
нопроектът сега ще бъде представен пред парламента и правителството се надява да влезе в сила до края на годината, ако не нарушава правилата на Европейската комисия за държавната помощ.


description: Борисов нарече "анахронизъм" частта от конституцията, която се отнася за фигурата на президента

title: Цецка Цачева е кандидатът на ГЕРБ за президент

maintext:
Цецка Цачева заяви, че не тръгва на битка, а на състезание
© Надежда Чипева
Кои са кандидатите за президент и вицепрезидент на ГЕРБ
Цецка Цачева е председател на парламента. Тя заемаше този пост и в 41-ото Народно събрание по време на първия мандат на ГЕРБ в управлението. Цачева е завършила право в СУ "Св. св. Климент Охридски". Работи като юрисконсулт в Окръжния народен съвет в Плевен, а след това и като началник на правния отдел. От 1992 г. е адвокат в плевенската адвокатска колегия. През 2007 г. беше кандидат на ГЕРБ за кмет на Плевен, но остана трета в надпреварата.
Вицеадмирал Пламен Манушев е депутат от ГЕРБ от гражданската квота. До 2007 г. е бил зам.-началник на Главния щаб на Военноморските сили по операциите и зам.-командващ. В продължение на две години - от 2007 до 2009 г. е бил аташе по отбраната на България във Велкобритания, а от 2011 до 2012 г. е зам.-началник на отбраната в МО. Преди да стане депутат от ГЕРБ беше зам. областен управител на Варна.
Два дни преди крайния срок за регистрация на кандидатите за президент в ЦИК отпадна най-голямата въпросителна за президентските избори - кой ще е кандидатът на ГЕРБ за държавен глава. В неделя в НДК в присъствието на министри от правителството, депутати и областни лидери на партията премиерът Бойко Борисов обяви имената на председателя на парламента Цецка Цачева за кандидат за президент на ГЕРБ и на депутата вицеадмирал Пламен Манушев за вицепрезидент.Името на Цецка Цачева като вариант за кандидат за президент беше една от първите възможности , обсъждани от ръководството на ГЕРБ. Заради ниския процент обществена подкрепа (15% според последното социологическо проучване на "Алфа рисърч") обаче, като вероятни номинации на управляващата партия се сочеха още кметовете на София и Бургас Йорданка Фандъкова и Димитър Николов, на вицепремиера Томислав Дончев, а в един момент в медиите се завъртя и името на самия министър-председател. Въпреки че кандидатът на ГЕРБ се пазеше в дълбока тайна до официалното му обявяване в неделя, за Цецка Цачева започна да се говори усилено от началото на седмицата. По думите на Борисов пък кандидатът за вицепрезидент Манушев е научил за номинацията си за вицепрезидент петнадесет минути преди името му да бъде официално обявено в НДК.Борисов представи Цачева като политикът, който разбира най-много от "всичките най-важни неща за президентството". "Тя разбира най-много, като юрист и парламентарист, от години познаващ цялото законодателство, което е минало в България и което следва да мине. Сиреч тя и сега изпълнява тази функция да работи за всички партии и съответно да дава своя глас "за" и ли "против". Така че в това отношение аз не виждам кой е по-подготвен", каза премиерът.По думите му Цачева е най-подготвена, за разлика от другите кандидати, и "да говори и с Конституционния съд". Освен това според Борисов друго предимство на Цачева е, че "като председател на парламента е обиколила света" и "прекрасно е защитавала авторитета на България"."Отдавна съм се наслушал за бащата на нацията. На тая нация много бащи и претенции за бащи се явиха. Крайно време е да имаме и една майка, която да се погрижи действително майчински за този народ", каза още Борисов.Лидерът на ГЕРБ обясни пред актива на партията и защо са отпаднали имената на останалите кандидати, обсъждани от ръководството на формацията. Първо, за своята евентуална кандидатура за президент Борисов обясни, че един такъв ход би се счел за "дезертьорство". Премиерът уточни, че от гледна точка на политическото му дълголетие за него е вариант да стане президент, но каза, че това не би било добре за ГЕРБ. "Моето дълголетие е силата на ГЕРБ", заяви Борисов. И се пошегува, че за следващите президентски избори отсега обявява кандидатурата си за президент.По повод евентуалната кандидатура на Йорданка Фандъкова каза, че "тя разбира от София". "Трябва ли да се подведем, само защото рейтингът й е по-висок, да не пратим по-подходящият човек, а по-избираемият. Да, преди десет години може би така щяхме да постъпим", каза премиерът.За другата обсъждана кандидатура - тази на вицепремиера Томислав Дончев, Борисов заяви, че той е харесван от хората "център-дясно", но го определи като "мотор и генератор на идеи в Министерски съвет. "Ще се отрази тежко на управлението, ако се лишим от него. Той ми е важен като мой заместник", обобщи Борисов.С необходимостта от избори в Бургас оправда отказа от номинацията за президент на кмета на града Димитър Николов.В пространното си изказване пред актива на ГЕРБ, което продължи около 40 минути Борисов за пореден път лансира тезата си за начина на избор на президента. За пръв път той повдигна този въпрос по време на срещата си с актива на ГЕРБ през април в НДК. Тогава Борисов се оплака, че "за най-голямо достойнство се приемало в деня след вота избраният президент да се разграничи от партията, която го е издигнала за поста".В неделя Борисов отново повдигна темата. "Днес този, когото излъчи ГЕРБ и за когото всички вие като партия ще работите, той вечерта след изборите трябва да заяви първо, че не е от нас. Това не е ли лицемерие. За един час той трябва да каже - вече не съм от вас", заяви Борисов. И нарече "глупост" това, че президентът трябва да е алтернатива на управлението.Той определи като "анахронизъм" частта от конституцията за президентската институция. "В различните държави така е направено, че тези институции - президент-премиер-парламент да работят в синхрон. В едни държави народът избира президента и той назначава премиера. В други - силните фигури са премиерите, съответно парламентът назначава президента", каза Борисов. И даде пример с Русия, където президентът Владимир Путин назначава премиера Дмитрий Медведев. "Ако ви запитам сега кой е президентът на Гърция, половината няма да се сетите", добави Борисов. Според него това се налагало, защото може да настъпи "тежък разнобой в държавата", ако например президентът и външният министър имат различни мнения за външната политика.В първото си изявление в качеството си на кандидат за президент Цецка Цачева заяви, че не тръгва на битка, а на състезание. "Ще дам всичко от себе си. От другите ще взема най-доброто", увери Цачева. Тя се разграничи от Борисов по въпроса за независимостта на президента като заяви, че "президентът олицетворява единството на гражданите"."Знам какво е да си пръв сред равни. Мога да вземам решения и да туширам конфликти. Няма да отварям пропаст, а ще градя мостове", декларира Цачева.Кандидатът за вицепрезидент Пламен Манушев се ангажира да работи за модернизацията на българската армия и защитата на българските национални интереси. Манушев опродели ГЕРБ като политическа партия, която преди две години върнала в правилния курс загубилия посока кораб "България.""Сега нашият кораб "България" плава уверено", заяви той.


description: Регулаторът още не е приключил с разследването на рафинерията на "Лукойл" в Бургас

title: КЗК: Имаме убедителни доказателства за картел и ще има глоби

maintext:
Шестте компании почти всекидневно в определени периоди са съгласували цените помежду си цел да елиминират конкуренцията на пазара, обяви председателят на КЗК Юлия Ненкова
© Цветелина Белутова
Ако някоя от шестте компании си признае, може и да се размине с глобата.
Комисията за защита на конкуренцията (КЗК) има убедителни доказателства за обявения в началото на седмицата картел между шест от основните вериги бензиностанции - "Шел", "Еко", OMV, "Петрол", "Нис петрол" и "Лукойл България", и до месеци ще наложи глоби. Това заяви наскоро избраният председател на комисията Юлия Ненкова пред журналисти. Тя не разкри какви конкретно са писмените доказателства, като посочи единствено, че въпросните компании почти всекидневно в определени периоди са съгласували цените помежду си цел да елиминират конкуренцията на пазара. "Някои са били по-активни, други не", допълни тя. Което в превод значи и различна глоба, като максимумът по закон е 10% от оборота. Приходите на заподозрените в картела за миналата година са общо 6 млрд. лв.Конкретните обвинения срещу веригите бензиностанции са за съгласувани действия при определянето на цените на горивата на дребно, с което на практика са били ощетени потребителите. Те се основават на секторен анализ, представен през февруари тази година, който обхваща период от 2013 г. до средата на 2015 г. Тогава комисията съобщи, че забелязва, че цените на дребно на седем от основните вериги се движат в синхрон, но не следват цените на едро. Следващата стъпка бе комисията да започне разследване, с което да докаже подозренията си.Сега това, което следва, е в едномесечен срок компаниите да отговорят на обвиненията, след което ще бъдат изслушани от комисията. После КЗК трябва да определи какъв да бъде размерът на наложените глоби.Решението на КЗК вероятно ще бъде обжалвано пред Върховния административен съд (ВАС), а компаниите ще трябва да платят глобите си едва след неговото потвърждаване от магистратите.Ненкова не се ангажира със срок, в който комисията ще се произнесе за глобите, но от думите й стана ясно, че техният размер ще бъде различен за отделните компании. От значение например е, кой е водещ в картела. "Има опции при първо нарушение санкцията да е по-малка", посочи Ненкова. Реално съмнения за картелни споразумения имаше и през 2009 г., но тогава КЗК не откри незаконни действия.Сега някои от веригите могат да намалят глобата си и като разкрият информация за картела пред КЗК или като признаят, че са участвали в него, посочи Ненкова. По думите й обаче досега никой не е проявил такова желание.Разследването, което КЗК започна през февруари, включваше и "Ромпетрол", която е една от средните вериги в сектора. Сега срещу нея не е повдигнато обвинение. По думите на Ненкова причината е, че срещу компанията не са открити доказателства.От КЗК не можаха да посочат с колко са били ощетени потребителите от картела, тъй като анализите им не съдържат такива данни. Възможност за компенсация обаче ще съществува, след като в законодателството бъде приета европейска директива, която позволява завеждането за колективни искове за претърпени имуществени вреди при установен картел. Предстои текстове да бъдат разгледани от правителството.Освен подозренията в картел на търговците през февруари КЗК се усъмни и в злоупотреба с господстващо положение на бургаската рафинерия. Разследването срещу "Лукойл Нефтохим Бургас" не е приключило и по него все още се събират доказателства, заяви заместник-председателя на КЗК Димитър Кюмюрджиев. Ненкова пък допълни, че няма срок, в който това производство да завърши и че в ЕС подобни случаи отнемали до 5-6 години.Това, за което бургаската рафинерия се проверява, е, че изнася за съседните страни продукцията си на по-ниски цени, отколкото я продава вътре в страната. Сега Ненкова посочи единствено, че има данни, че тези сделки са били със свързани лица.Съобщението за картела при горивата дойде в подходящ за ГЕРБ предизборен момент. Различното от миналото е, че сега освен за подозрения се говори и за намерени доказателства. В дните преди вота от подновената КЗК дадоха мащабна заявка. Ненкова изброи следващите сектори: при застрахователи и вериги проучването вече е започнато, мислят за фармацията, а депутати са предложили за проверка и банките."Ние сме независим държавен орган, аз не съм обвързана политически." Така Ненкова отговори на съмненията, че предявеното определение за картел се прави с предизборни цели. През 2015 г. работата по случая беше започната след настояване на премиера Бойко Борисов, който сега ще може да си припише заслугата. Самата Ненкова беше избрана на поста председател на КЗК в края на юни, като преди това беше заместник-кмет на София от ГЕРБ. Синът й Александър Ненков пък е депутат от същата партия и член на енергийната комисия в парламента.


title: Ирландия подготвя бюджетни стимули заради Brexit

maintext: Бюджетът на Ирландия за 2017 г., представен във вторник в парламента, съдържа редица мерки за защита на икономиката от отрицателните ефекти от решението на Великобритания да напусне ЕС, включително понижаване на данъците и увеличаване на разходите с 1.3 млрд. евро. Планът е да се задържи ниският ДДС за туризма, а зависимите от британския пазар фермери ще получат евтини кредити и данъчни облекчения.Заради Brexit вече бяха коригирани надолу очакванията за икономически ръст през 2016 и 2017 г. Трета поредна година Ирландия вероятно ще бъде най-бързо растящата икономика в ЕС, но тя е и най-засегната от Brexit.Финансовият министър Майкъл Нунан насочи две трети от помощния пакет към сектори, все още страдащи от съкращенията по време на финансовата криза и хората с ниски и средни доходи.По 20 000 евро ще бъдат отпускани на хората, които купуват първия си дом. Централната банка задължи тази категория да поддържа определен размер депозити. Мярката е в името на стабилността на ипотечното кредитиране, но има опасения, че тя ще вдигне цените на имотите.


description: Наградата е присъдена за изследванията им в договорните отношения

title: Оливър Харт и Бренгт Холмстрьом печелят Нобеловата награда за икономика

maintext:
Оливър Харт
Британецът Оливър Харт от Harvard University и финландецът Бренгт Холмстрьом от Massachusetts Institute of Technology са новите носители на Нобеловата награда за икономика, връчвана от Шведската централна банка. Двамата учени получават приза за работата им в развиването на теорията на договорните отношения.
Работата на Холмстрьом е в сферата на стимулите за сключване на договор между двете страни и как могат те да се използват при структуриране на даден контракт. "В икономиката не се интересуваме от големината на бонуса на мениджърите", коментира Холмстрьом по време на награждаването. "За нас е важно как да структурираме договора, така че този бонус да насърчава по-добри резултати."
Практически пример би взел предвид бонуса на главния изпълнителен директор на петролна компания. В случай че той бива възнаграден спрямо ръста на приходите, поскъпване на суровината би било положително за неговата заплата, без да отразява актуалния му принос за резултатите. Именно заради това Холмстрьом се застъпва за дългосрочните бонус схеми, които не вземат предвид краткосрочното представяне. Тази концепция той разработва през 70-те години, преди да влезе в академичния свят.
Договорите никога не са пълни, пък твърди Оливър Харт. В случай че не всички моменти могат да бъдат вписани, от действията на контрагентите ще зависи и крайният резултат. Неговата теория на "непълния договор" изследва именно това. Харт твърди, че при съставянето на контракт страните и тяхната възможност да упражняват контрол върху изпълнението му са определящи за ефекта от него.
Теорията за непълния договор свежда тези въпроси до една обща точка - стимули и възнаграждение. Когато местната власт реши да организира събирането на сметта например, кои ще са страните по договора е важно за контролиране на разходите. Ако администрацията организира тази услуга чрез собствено дружество, тогава трудно могат да бъдат наложени стандарти за цена или качество, на които да могат да се базират плащанията по договора, защото държавата застава и от двете му страни. Отдаването на тази дейност на частна компания би било по-подходящо заради възможността за въвеждане на стимули, които в крайна сметка да облекчат бюджета и да подобрят услугата.
Според него това е от голямо значение във всички сфери на корпоративното управление. Неговата работа дава отговор на въпроса с какво трябва да се обвърже възнаграждението на служителите в една компания, така че да може да се разграничи късметът от конструктивните усилия."Неговите изследвания ни предоставят теоретичните инструменти за отговор на въпроси като: кои компании би трябвало да се слеят, каква пропорция между дълг и капитал трябва да се използва, кои институции трябва да са публични и кои частни", заявиха от Royal Swedish Academy of Sciences по време на церемонията.


description: Това е едно от малкото успешни увеличения на капитал през БФБ за тази година. Друг имотен фонд – този на "Арко", не успя да набере средства. "Софарма...

title: "Софарма имоти" успя да набере 5.5 млн. лв. през борсата в София

maintext: Това е едно от малкото успешни увеличения на капитал през БФБ за тази година. Друг имотен фонд – този на "Арко", не успя да набере средства. "Софарма имоти" обаче е привлякла инвеститори, които са записали 1.169 млн. книжа, с което е изпълнила целта си почти на 100%, става ясно от съобщение до фондовата борса. Със средствата компанията ще развива свои проекти. Сред най-известните й сгради са "Софарма бизнес тауърс", освен това стои и зад търговски имоти, отдавани под наем за аптеки.


description: През септември водещият индекс на Българска фондова борса - SOFIX, премина границата от 500 пункта за пръв път от юни 2015 година. Месецът се оказа...

title: Графика на деня: Двигателите на Sofix

maintext: През септември водещият индекс на Българска фондова борса - SOFIX, премина границата от 500 пункта за пръв път от юни 2015 година. Месецът се оказа изключително силен, като фокусът падна основно върху представянето на първия индексен фонд върху борсовия показател.От началото на 2016 година SOFIX се е повишил с близо 10%. Ето как се представят отделните компании в индекса от началото на годината до сряда, когато индексът се понижи и за първи път през октомври.